**2013**

1. **Սոնա յար**
2. **Հո~յ Նազան**
3. **Գնացեք տեսեք՝ ով է կերել այծը**
4. **Արև, արև, եկ, եկ, զիզի քարին վեր եկ**
5. **Դե, հե, զընգը, զընգը, դե, հե ջան**
6. **Ջուր կուգա վերին սարեն**
7. **Երկինքըն ամպել է**
8. **Անձրևն եկավ**
9. **Եղնիկ**
10. **Կոտ ու կես**

**Սոնա յար**

Սոնա յար, Սոնա յար,

Սոնա սիրուն, Սոնա յար:

Սոնա յար, Սոնա յար,

Սոնա սիրուն, Սոնա յար:

Վարդավառը գալիս ա,

Սոնա յար, Սոնա յար,

Ծաղիկը ցընծալիս ա.

Սոնա սիրուն, Սոնա յար:

Այ ծաղիկ կանչող աղջիկ,

Սոնա յար, Սոնա յար,

Ձենըդ ծըլվըլալիս ա,

Սոնա սիրուն, Սոնա յար:

Կանաչ տեղը` բաղում եմ,

Սոնա յար, Սոնա յար,

Պարի միջին խաղում եմ,

Սոնա սիրուն, Սոնա յար:

Կաքավի պես սորալով,

Սոնա յար, Սոնա յար,

Տըղաներին դաղում եմ,

Սոնա սիրուն, Սոնա յար:

Սոնա յար, Սոնա յար,

Սոնա սիրուն, Սոնա յար:

Սոնա յար, Սոնա յար,

Սոնա սիրուն, Սոնա յար:

**Հո~յ Նազան**

Հո~յ, Նազան իմ, Նազան իմ,
Ջա~ն, Նազան իմ, Նազան իմ,

Հո~յ, Նազան իմ, Նազան իմ,
Ջա~ն, Նազան իմ, Նազան իմ:

Նազան, դու բարով եկար,
Կանաչ սարերով եկար,
Խոր-խոր ձորերով եկար:

Նազան, դու բարով եկար,
Կանաչ սարերով եկար,
Խոր-խոր ձորերով եկար:

Գարնան սիրուն ծաղիկ ես,
Հո~յ Նազան իմ, Նազան իմ,
Ինձ համար աղունիկ ես,
Ջա~ն, Նազան իմ, Նազան իմ:

Նազան, դու բարով եկար,
Կանաչ սարերով եկար,
Խոր-խոր ձորերով եկար:

Նազան, դու բարով եկար,
Կանաչ սարերով եկար,
Խոր-խոր ձորերով եկար:

Գըլխիս վըրով պըտիտ տուր,
Հո ҃յ, Նազան իմ, Նազան իմ,
Նախշուն թև թիթեռնիկ ես,
Ջա ҃ն, Նազան իմ, Նազան իմ:

Նազան, դու բարով եկար,
Կանաչ սարերով եկար,
Խոր-խոր ձորերով եկար:

Նազան, դու բարով եկար,
Կանաչ սարերով եկար,
Խոր-խոր ձորերով եկար:

**Գնացեք տեսեք` ով է կերել այծը**

Գնացեք տեսեք` ով է կերել թուփը,
Գնացին տեսան` այծն է կերել թուփը:
Այծն ու թուփը,
Թուփն ու այծը,
Ձեզ` բարեկենդան,
Մեզ՝ բարի զատիկ:

Գնացեք տեսեք` ով է կերել այծը,
Գնացին տեսան` գայլն է կերել այծը:
Գայլն ու այծը,
Այծն ու թուփը,
Ձեզ` բարեկենդան,
Մեզ՝ բարի զատիկ:

Գնացեք տեսեք` ով է կերել գայլը,
Գնացին տեսան`արջն է կերել գայլը:

Արջն ու գայլը,
Գայլն ու այծը,
Այծն ու թուփը,
Ձեզ` բարեկենդան,
Մեզ՝ բարի զատիկ:

Գնացեք տեսեք` ով է կերել արջը.
Գնացին տեսան` թուրն է կերել արջը:

Թուրն ու արջը,
Արջն ու գայլը,
Գայլն ու այծը,
Այծն ու թուփը,
Ձեզ` բարեկենդան,
Մեզ՝ բարի զատիկ:

Գնացեք տեսեք` ով է կերել թուրը,
Գնացին տեսան` ժանգն է կերել թուրը:

Ժանգն ու թուրը,
Թուրն ու արջը,
Արջն ու գայլը,
Գայլն ու այծը,
Այծն ու թուփը,
Ձեզ` բարեկենդան,
Մեզ՝ բարի զատիկ:

Գնացեք տեսեք` ով է կերել ժանգը.
Գնացին տեսան` յուղն է կերել ժանգը:
Յուղն ու ժանգը,
Ժանգն ու թուրը,
Թուրն ու արջը,
Արջն ու գայլը,
Գայլն ու այծը,
Այծն ու թուփը,
Ձեզ` բարեկենդան,
Մեզ՝ բարի զատիկ:
Ձեզ` բարեկենդան,
Մեզ՝ բարի զատիկ:

Գնացեք տեսեք` ով է կերել յուղը.
Գնացին տեսան` մուկն է կերել յուղը:

Մուկն ու յուղը,

Յուղն ու ժանգը,
Ժանգն ու թուրը,
Թուրն ու արջը,
Արջն ու գայլը,
Գայլն ու այծը,
Այծն ու թուփը,
Ձեզ` բարեկենդան,
Մեզ՝ բարի զատիկ:
Ձեզ` բարեկենդան,
Մեզ՝ բարի զատիկ:

**Արև, արև, եկ, եկ, զիզի քարին վեր եկ**

Արև-արև եկ, եկ,

Զիզի քարին վեր եկ,

Սև-սև ամպեր հեռացեք,

Արևին ճամփա բացեք:

Թողեք նա գա մեզ մոտ՝
Նրա լույսին ենք կարոտ.
Կարմիր արև եկ, եկ,
Զիզի քարին վեր եկ:

Արևն հաղթեց ամպերին,
Շողքը գցեց սարերին,
Զիզի քարը տես-տես
Պսպղում է ոսկու պես:

**Դե, հե, զընգը, զընգը, դե, հե ջան**

Էսօր ուրբաթ է, պաս է,
Դե, հե, զընգը, զընգը, դե, հե, ջան,
Սըրտիկ արծաթե թաս է,
Դե, հե, զընգը, զընգը, դե, հե, ջան:

Սըրտիկ մալուլ մի մնա,
Դե, հե, զընգը, զընգը, դե, հե, ջան,
Աշխարհ մարդուն չի մնա,
Դե, հե, զընգը, զընգը, դե, հե, ջան:

Աշուն եկավ ցողալեն,
Դե, հե, զընգը, զընգը, դե, հե, ջան
Ծառի թըփեր դողալեն,
Դե, հե, զընգը, զընգը, դե, հե, ջան:

Սըրտիկ մալուլ մի մնա,
Դե, հե, զընգը, զընգը, դե, հե, ջան,
Աշխարհ մարդուն չի մնա,
Դե, հե, զընգը, զընգը, դե, հե, ջան:

Կըռունկ կանչեր սարերուն,
Դե, հե, զընգը, զընգը, դե, հե, ջան,
Ղարիբ տըղեն երերուն,
Դե, հե, զընգը, զընգը, դե, հե, ջան:

Սըրտիկ մալուլ մի մնա,
Դե, հե, զընգը, զընգը, դե, հե, ջան,
Աշխարհ մարդուն չի մնա,
Դե, հե, զընգը, զընգը, դե, հե, ջան:

**Ջուր կուգա վերին սարեն**

Ջուր կուգա վերին սարեն,

Սարն ոլորելեն,

Կըթափի մարմար քարեն,

Կաթ-կաթ ծորելեն:

**Անձրևն եկավ**

Անձրևն եկավ շաղալեն,

Ուռու տերև դողալեն,

Վա~յ, լե, լե, լե,

Լե, լե, լե,

Լե, լե, լե:

Վա~յ, լե, լե, լե,

Լե, լե, լե,

Լե, լե, լե:

Հրես եկավ իմ աղբեր,

Ալ ձին տակեն խաղալեն:

Վա~յ, լե, լե, լե,

Լե, լե, լե,

Լե, լե, լե:

Վա~յ, լե, լե, լե,

Լե, լե, լե,

Լե, լե, լե:

Խալիչեքը փռել եմ,

Նախշուն բարձեր դրել եմ,

Վա~յ, լե, լե, լե,

Լե, լե, լե,

Լե, լե, լե:

Վա~յ, լե, լե, լե,

Լե, լե, լե,

Լե, լե, լե:

**Երկինքըն ամպել է**

Երկինքըն ամպել է,

Ինչ անուշ թոն է: -2անգամ

Գամ դըռնեն անցնեմ,

Հոգյակս հոն է: -2 անգամ

Երկինքըն ամպել է,

Գետինը մութ է: -2 անգամ

Ես քեզ ուզել եմ,

Թող ասեն սուտ է: -2անգամ

Երկինքըն ամպել է,

Ինչ անուշ երակ: - 2 անգամ

Սըրտիս մեջ լըցավ

Մի բուռը կըրակ: -2 անգամ

**Եղնիկ**

-Եղնի՛կ, դու ո՞ր սարն ես արծել:

-Ասիս-Մասիս սարն եմ արծել:

-Եղնի՛կ, դու ո՞ր ջուրն ես խմել:

-Սառն աղբյուրի ջուրն եմ խմել:

-Եղնի՛կ, դու ո՞ր սարն ես քնել:

-Հայոց Անի սարն եմ քնել:

-Եղնի՛կ, դու ո՞ր ծառն ես քերվել:

-Ծառ խընկենի ծառն եմ քերվել:

**Կոտ ու կես**

Կոտ ու կես կորեկ ունեմ ցանելու համար,

Ճընճղուկներ թըռան էկան ուտելու համար,

Կըռացա քար վեր առա զարկելու համար,

Թըռան, գացին բերդի տանիս գանգըտելու համար,

Ղասաբներ ժողվան եկան մորթելու համար,

Երեցներ ժողվան եկան օրհնելու համար,

Ըռեսներ ժողվան եկան խորվածի համար,

Գուսաններ ժողվան եկան գովելու համար,

Ազաբներ ժողվան եկան թամաշի համար.

Այ ճընճղուկիկ,

Կարմիր տոտիկ,

Սպիտակ փորիկ,

Ուտեն կըտիկ,

Խըմեն ջըրիկ,

Առվի եզրիկ,

Պըստիկ-մըստիկ,

Փախչեն, էրթան

Ման գալու համար:

Կոտ ու կես գարի ունեմ ցանելու համար,

Տունը մեկ արոր տըվեք վարելու համար,

Տունը մեկ մըշակ տըվեք ցանելու համար,

Տունը մեկ ջըրկալ տըվեք ջըրելու համար,

Տունը մեկ մանգաղ տըվեք քաղելու համար,

Տունը մեկ հընձվոր տըվեք հընձելու համար,

Տունը մեկ մըշակ տըվեք կապելու համար,

Տունը մեկ մըշակ տըվեք բարդելու համար,

Տունը մեկ հաչակ տըվեք դիզելու համար,

Տունը մեկ սելվոր տըվեք կըրելու համար,

Ճընճուղներ չըլնի ցըրվեն ուտելու համար:

Այ ճընճղուկիկ,

Կարմիր տոտիկ,

Սպիտակ փորիկ,

Ուտեն կըտիկ,

Խըմեն ջըրիկ,

Առվի եզրիկ,

Պըստիկ-մըստիկ,

Փախչեն, էրթան

Ման գալու համար: